Эрдоған нега президентимизни аэропортдан кузатиб қўйди? | Azon.uz - Ахборот-таҳлилий портал\n6162 13:40 22.02.2020\nРежеп Таййип Эрдоған:\n“Ўзбекистон, биз учун, маданият тасаввуримизни шакллантирган олимларни етиштирган, илм, ирфон ва маданият дунёмизни таъминлаган ҳаёт булоқларимиздан энг муҳимидир.\nБеруний, Мирзо Улуғбек, Ибн Сино, Хоразмий, Али Қушчи каби олимлар, Имом Бухорий, Имом Мотуридий, Имом Термизий, Баҳоуддин Нақшбанд сингари улуғларимиз бизга Мовароуннаҳрнинг армуғонидир”.\nПрезидентнинг кўп ташрифларини кузатган одам сифатида шуни айтишим мумкинки, Ўзбекистон Республикаси Президенти Шавкат Мирзиёевнинг Туркияга қилган расмий ташрифи бизга муҳим ишоралар берди.\nБиласиз, давлат раҳбарларининг ташрифлари тавсифланади. Яъни давлат ташрифи, расмий ташриф, ишчи ташриф ва норасмий ташриф.\nМен Давлат раҳбарининг Туркияга ташрифидаги бир жиҳатига эътиборингизни қаратишингизни хоҳлардим. Биламизки, Президентларнинг бирор бир мамлакатга сафари чоғида ҳар бир ҳаракат ва сўзни том маънода тартибга солувчи давлат дипломатик протоколи мавжуд.\nБироқ протоколдан истисно ҳолатлар ҳам учрайди ва ҳар бир қадам ва сўзни меъёрга солиб турувчи қолиплардан чиқишда намоён бўладиган истисно ҳолатдаги ишораларини англаш муҳим. Менимча, Туркияга ташриф доирасида шундай муҳим ишора кўзга ташланди.\nТуркия Президенти Режеп Таййип Эрдоған ва унинг рафиқаси ташриф якунида аэропортда ўзбекистонлик юқори мартабали меҳмонларни шахсан кузатиб қўйди.\nБилмадим, бу маросимда Туркия Жумҳурбашкани Эрдоғаннинг иштирок этиши аввалдан режалаштирилганмиди ёки йўқ. Менимча, йўқ.\nДипломатик протоколнинг белгиланган меъёрларига мувофиқ, давлат раҳбарининг меҳмонни аэропортда кутиб олиши ва кузатиб қўйиши одатда амалга оширилмайди.\nАниқ айта олмайман, Эрдоған рафиқаси билан Анқаранинг "Эсенбоға" аэропортда бошқа бир давлат раҳбарини ҳам кузатиб қўйган деб...\nБу ерда гап фалон миллиардлик шартномалар ҳақида кетмаяпти. Балки бу факт самимиятга асосланган дўстона муносабатлар ҳақида гапирмоқда. Яъни, бу мамлакатларимиз ўртасидаги алоқалар мутлақо янги босқичга кўтарилганлигининг кучли ва аниқ бир белгисидир.\nБу ҳар икки давлат раҳбарининг дипломатик протокол ва нормалардан юқори бўлган жуда шахсий, яқин ва ишончли муносабатлар муҳити энг юқори чўққига чиққанидан далолат беради.\nБу каби самимий ҳатти-ҳаракатлар сиёсатчилар ва дипломатларнинг қулоққа ёқадиган чиройли сўзлардан анча қиммат туради. Жаноб Эрдоғаннинг ўзбекистонлик ҳамкасбини шахсан ўзи кузатиб қўйиши айнан шундай ишоралардан далолат.\nТуркия Ўзбекистон Махсус Эрдўған Мирзиёев Президент Тарих\n312 16:30 31.03.2020\n2372 18:00 28.03.2020\n895 16:30 28.03.2020\n784 17:00 27.03.2020\nТуркияда коронавирус бўйича ҳибсга олишлар бошланди\n1570 09:00 27.03.2020\n647 19:00 26.03.2020